RAGNI BIRMANI 189 



circiter aequantibus; scutis abdominis duabus paene laevibus, totum 

 dorsum ejus et totum venir em tegentibus. — J 1 9 ad. Long, paene 

 2 millim. 



Femina. — Cephalothorax paullo longior quam latior, praesertim 

 anteriora versus sensim sat fortiter angustatus , fronte 1 / 3 lati- 

 tudinis maximae cephalothoracis circiter aequante. Impressiones 

 cephalicae breves foveas duas maximas oblongas sub-triangulas 

 formant, et utrinque in parte thoracica, versus marginem ejus, 

 foveae duae magnae conspiciuntur, quarum posterior in declivitate 

 postica sita est. Nitidissimus est cephalothorax, hic illic, ut in 

 ipso margine laterali, posterius, et utrinque in declivitate postica 

 granulosus, ipso dorso angusto — quod a latere visum praesertim 

 antice evidenter convexum est — anterius laevi, posterius, ante 

 declivitatem posticam, impresso-punctato-rugoso ; declivitas postica 

 alta, recta et satis praerupta est. Series oculorum postica paullo 

 est recurva, his oculis inter se contingentibus. Sternum praesertim 

 versus margines fortiter convexum et hic, ex-adversus interstitia 

 inter coxas, impressionibus transversis praeditum ; parum longius 

 quam latius est, antice latissime emarginato-truncatum , postice 

 brevi spatio sensim cito angustatum, apice obtuso vix inter coxas 

 4. 1 paris, quae spatio earum longitudinem paullo superante sunt 

 separati, pertinens. 



Mandibulae paullo plus duplo longiores quam latiores, tibias 

 anticas latitudine saltern aequantes. Labium paullo latius quam 

 longius, dimidiam longitudinem maxillarum incurvarum non 

 superans. Pedes breves , pilis pallidis sparsi ; coxae non multo lon- 

 giores quam latiores , coxae 4. 1 paris tamen circa dimidio longiores 

 quam latiores. Pedes 4. 1 paris 2 x / 4 millim. longi. Scuta abdominis 

 ovati (modo duo) ut sternum pilis parvis sparsa sunt, paene laevia, 

 modo omnium subtilissime punctulata; scutum dorsuale totum 

 dorsum paene usque ad anum tegit, scutum ventrale totum 

 ventrem usque ad mamillas. Antice , ubi subito apud petiolum 

 angustatum est et id includit, utrinque rugosum vel granulosum 

 videtur hoc scutum; sulco genitali procurvo in duas partes est 

 divisum, quarum posterior anteriore non parum longior est, 

 postice late rotundato-truncata. 



